كهف الجاره

كهف "الجاره" عباره عن مجموعة مغارات على عمق اكتر من 50 متر فى باطن الارض فى قلب الصحراء الغربيه بين الواحات البحريه و محافظة اسيوط بمنتصف صحراء الفرافره جنب وادى محرق بعد محمية الصحراء البيضا بحوالى 7 كيلومترات شرق باتجاه اسيوط.

 الاكتشاف 
اكتشفه الالمانى جيرهارد رولفز سنة 1873 خلال رحلته فى صحراء الفرافره للوصول لواحة الكفره الليبيه و فضل جنب الكهوف دى للتعرف على طبيعتها السحريه و اللى بتعتبر مجهوله لغاية دلوقتى و لسا لغز محير لعلما الجولوجيا.

اكتشف المستكشفين المصريين ان الكهف ليه حوالى 20 الف سنه يعنى انه موجود من قبل التاريخ و انه من الكهوف اللى عرفها انسان ما قبل التاريخ و احتمى بيها وده من النقوش الصخريه اللى نقشها من الزمن البعيد و اللى بتعبر عن البيئه المحيطه بيه و الموجوده فى الكهف.

الكهف مليان بجيولوجيا برسوبيات الصواعد و الهوابط كمان فيه رسومات الانسان البدائى من الصيد و الالعاب الخاصه و الى بيدل على ان المنطقه فى العصور دى كانت آهله بالسكان و فيها حياه طبيعيه.

 لينكات 

 مصادر 

تصنيف:كهوف
تصنيف:كهوف فى مصر